Neuvoston 29 päivänä toukokuuta 2000 Euroopan yhteisöjen perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 34/2000 Euroopan parlamentin ja neuvoston päätöksen tekemiseksi yhteisön maataloustilastojen parantamisesta tehdyn neuvoston päätöksen 96/411/EY muuttamisesta



Virallinen lehti nro C 240 , 23/08/2000 s. 0001 - 0006



Neuvoston 29 päivänä toukokuuta 2000 vahvistama Yhteinen kanta (EY) n:o 34/2000 Euroopan parlamentin ja neuvoston päätöksen 2000/.../EY tekemiseksi yhteisön maataloustilastojen parantamisesta tehdyn neuvoston päätöksen 96/411/EY muuttamisesta (2000/C 240/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen(1), noudattavat perustamissopimuksen 251 artiklassa tarkoitettua menettelyä(2), sekä katsovat seuraavaa: (1) Yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY(3) tarkoituksena on saada kyseiset tilastot paremmin vastaamaan yhteisen maatalouspolitiikan uudistamisesta johtuvaa tiedontarvetta. (2) Komission kertomuksessa Euroopan parlamentille ja neuvostolle päätöksen 96/411/EY täytäntöönpanon edistymisestä annetaan myönteinen kuva tämän päätöksen soveltamisesta. (3) Kansallisten tilastojärjestelmien mukauttamista yhteisen maatalouspolitiikan uudistuksesta johtuviin tarpeisiin ei ole vielä saatettu päätökseen. (4) Yhteisen maatalouspolitiikan sisäinen kehitys, ulkoinen laajentuminen itään ja monenkeskisten kauppaneuvottelujen uuden kierroksen aloittaminen merkitsevät sitä, että olisi parannettava tilastotarpeiden määrittelyä ja tarvittaessa täydennettävä yhteisön maataloustilastojen nykyisiä säädöspuitteita, joissa rajataan niiden yhteistä maatalouspolitiikkaa koskevien tilastotietojen alaa, jotka jäsenvaltioiden on toimitettava komissiolle. (5) Yhteisön tilasto-ohjelmasta vuosiksi 1998-2002 22 päivänä joulukuuta 1998 tehdyssä neuvoston päätöksessä 1999/126/EY(4) suositellaan sellaisten toimien jatkamista, joiden tarkoituksena on parantaa olemassa olevia maataloustilastoja ja suunnitella tulevaa kehitystä, jotta voitaisiin vastata yhteisen maatalouspolitiikan tarpeisiin. (6) Olisi säädettävä päätöksen 96/411/EY voimassaolon pidentämisestä. (7) Päätöksen 96/411/EY tiettyjä säännöksiä olisi mukautettava saadun kokemuksen perusteella erityisesti sen täytäntöönpanon yksinkertaistamiseksi. (8) Tällä päätöksellä vahvistetaan ohjelman koko keston ajaksi rahoituspuitteet, jotka talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(5) 33 kohdan mukaisesti muodostavat ensisijaisen ohjeen budjettivallan käyttäjälle vuosittaisessa talousarviomenettelyssä. (9) Päätöksen 96/411/EY täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(6)mukaisesti. (10) Olisi jatkettava käynnissä olevia toteutettavuustutkimuksia, joiden tarkoituksena on määritellä tekniset mahdollisuudet ja tarvittavat keinot maatalouden ohjaus- ja tukirahaston (EMOTR) tukiosastosta maksettavia tukia koskevan tietokannan muodostamiseksi, OVAT TEHNEET TÄMÄN PÄÄTÖKSEN: 1 artikla Muutetaan päätöstä 96/411/EY seuraavasti: 1) Korvataan 2 artiklan a alakohta seuraavasti: "a) määritelee liitteessä II lueteltujen alojen joukosta ensisijaiset tilastoalat, joita koskevia toimia jäsenvaltiot voivat toteuttaa seuraavana vuonna;" 2) Korvataan 3 artikla seuraavasti: " 3 artikla Soveltamisen ajankohta ja menettely Edellä 1 artiklassa tarkoitettu yhteisön maataloustilastojen mukauttaminen jatkuu vuosina 2000-2002. Komissio yhteensovittaa tämän toiminnan 4 artiklassa tarkoitettujen teknisten toimintasuunnitelmien avulla. Tämän ajanjakson jälkeen Euroopan parlamentti ja neuvosto voivat päättää mukauttamisen pidennyksestä 11 artiklassa tarkoitettujen komission ehdotusten mukaisesti." 3) Poistetaan 4 artiklan 2 kohta. 4) Korvataan 5 artikla seuraavasti: " 5 artikla Jäsenvaltioiden kertomukset Jäsenvaltioiden on toimitettava komissiolle: a) viimeistään 31 päivänä toukokuuta kunakin vuonna tiedonanto seuraavaksi vuodeksi suunnitelluista ensisijaisista toimista ja siihen liittyvä lyhyt kuvaus suunnitelluista hankkeista sekä kustannusarviosta; b) sen jälkeen, kun komissio on hyväksynyt teknisen toimintasuunnitelman, työsuunnitelma kustakin jäsenvaltiota koskevasta toimesta; c) kunkin toimen toteuttamisen jälkeen lyhyt kertomus sen täytäntöönpanosta. Edellä olevien a, b ja c alakohdan mukaisesti toimitettavien asiakirjojen on sisällettävä täytäntöönpanomenetelmiin suunnitellut muutokset, suoritettavat työt, ennakoidut vaikeudet ja niiden ratkaisuehdotukset, tarvittava yhteisön ja kansallinen rahoitus sekä parannusehdotukset yhteisön tasolla. Sellaiset ehdotukset, joihin haetaan yhteisön rahallista tukea, on yksilöitävä. Komissio laatii yksinkertaisia malleja edellä mainittujen kertomusten laadinnan helpottamiseksi 10 artiklassa määrättyä menettelyä noudattaen." 5. Muutetaan 6 artikla seuraavasti: a) Korvataan 3 kohta seuraavasti: "3. Yhteisön rahoitusosuus jäsenvaltioille maksetaan kahdessa erässä, joista ensimmäinen vastaa 30:tä prosenttia yhteisön osuudesta toimen kustannuksiin, ja se myönnetään ennakkona sen jälkeen, kun toimea koskeva työsuunnitelma on annettu ja komissio on sen hyväksynyt. Loppusumma maksetaan sen jälkeen, kun asianomaiset jäsenvaltiot ovat esittäneet kertomuksen toimen täytäntöönpanosta ja kun komissio on sen hyväksynyt. Yhteistyössä jäsenvaltioiden toimivaltaisten viranomaisten kanssa komissio toteuttaa kaikki tarpeellisiksi katsomansa tarkastustoimenpiteet paikan päällä." b) Lisätään kohta seuraavasti: "4. Rahoituspuitteet tämän ohjelman toteuttamiseksi kaudeksi 2000-2002 vahvistetaan 3 miljoonaksi euroksi. Budjettivallan käyttäjä myöntää vuotuiset määrärahat rahoitusnäkymien rajoissa." 6) Korvataan 10 artikla seuraavasti: " 10 artikla 1. Komissiota avustaa pysyvä maataloustilastokomitea, jäljempänä 'komitea'. 2. Jos tähän artiklaan viitataan, sovelletaan päätöksen 1999/468/EY 4 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 4 artiklan 3 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä." 7) Korvataan 11 artiklassa vuosiluku "1999" vuosiluvulla "2002". 8) Lisätään päätökseen artikla seuraavasti: " 11 a artikla EMOTR:n tukiosaston maksuja koskeva tietokanta Komissio jatkaa meneillään olevia toteutettavuustutkimuksia, joiden tavoitteena on määrittää tekniset mahdollisuudet muodostaa EMOTR:n tukiosastosta maksettuja tukia koskeva tietokanta, joka koskee erityisesti saatujen tukien määriä, pinta-aloja ja eläinten päälukua tuensaajittain, sekä näiden tietojen käsittelyyn parhaiten soveltuva tietojenkäsittelyjärjestelmä. Komissio esittää viimeistään 31 päivänä joulukuuta 2001 kertomuksen Euroopan parlamentille ja neuvostolle toteutettavuustutkimuksen tuloksista sekä niistä (teknisistä, rahoitus- ja henkilöstö-) voimavaroista, joita tietokannan toteuttaminen ja tietojen tilastokäsittely edellyttävät." 2 artikla Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 307 E, 26.10.1999, s. 29. (2) Euroopan parlamentin lausunto, annettu 17 joulukuuta 1999 (ei vielä julkaistu virallisessa lehdessä), neuvoston yhteinen kanta, vahvistettu 29. maaliskuuta 2000, ja Euroopan parlamentin päätös, tehty ... (ei vielä julkaistu virallisessa lehdessä). (3) EYVL L 162, 1.7.1996, s. 14, päätös sellaisena kuin se on viimeksi muutettuna komission päätöksellä 98/514/EY (EYVL L 230, 18.8.1998, s. 28). (4) EYVL L 42, 16.2.1999, s. 1. (5) EYVL C 172, 18.6.1999, s. 1. (6) EYVL L 184, 17.7.1999, s. 23. NEUVOSTON PERUSTELUT I JOHDANTO 1. Komissio antoi neuvostolle ja Euroopan parlamentille 9. heinäkuuta 1999 ehdotuksen yhteisön maataloustilastojen parantamisesta tehdyn neuvoston päätöksen 96/411/EY muuttamiseksi. 2. Amsterdamin sopimuksen määräysten mukaisesti komission ehdotus 285 artiklaan, jossa määrätään 251 artiklassa tarkoitetusta yhteispäätösmenettelystä. 3. Euroopan parlamentti hyväksyi 17. joulukuuta 1999 ensimmäisessä käsittelyssä lainsäädäntöpäätöslauselman, jossa hyväksytään komission ehdotus neljällä tarkistuksella. 4. Neuvosto vahvisti istunnossaan 29. toukokuuta 2000 yhteisen kantansa perustamissopimuksen 251 artiklan mukaan. II TAVOITTEET 5. Tällä päätösehdotuksella on tarkoitus jatkaa vuosiksi 2000-2002 neuvoston päätöksellä 96/411/EY(1) perustettua toimintaa muutamin muutoksin, jotta yhteisön maataloustilastojärjestelmän mukauttaminen maatalouspolitiikan kehityksestä johtuviin tiedonsaantitarpeisiin helpottuisi. Toiminnan yksinkertaistamiseksi ja tehostamiseksi komissio ehdottaa seuraavia muutoksia: - Annetaan uusi säännös, jossa täsmennetään komission tehtävää ensisijaisten tilastollisten alojen määrittelyssä. - Mukautetaan teknisten toimintasuunnitelmien sisällöstä annettuja säännöksiä. - Yksinkertaistetaan menettelyjä, joiden mukaan jäsenvaltioiden on toimitettava kertomukset komissiolle. - Yhteisön rahoitusosuudesta maksetaan aiennetusti 30 prosenttia heti sen jälkeen, kun komissio on hyväksynyt kyseisen toimen työsuunnitelman. III YHTEISEN KANNAN ERITTELY 6. Edellä esitetyn tavoitteen huomioon ottaen neuvosto on pääosin hyväksynyt komission ehdotuksen muutamin muutoksin. Kolmessa kohtaa nämä muutokset vastaavat täysin kolmea Euroopan parlamentin hyväksymästä neljästä tarkistuksesta. Neljännen tarkistuksen osalta neuvosto on suurelta osin yhtä mieltä Euroopan parlamentin kanssa EMOTR:n tukiosaston maksuja koskevan tietokannan luomisen tarpeellisuudesta. Muutokset ovat seuraavat: Uudet johdanto-osan kappaleet 7. Uusia johdanto-osan kappaleita on kolme: - Uudessa johdanto-osan 4 kappaleessa korostetaan, että yhteisen maatalouspolitiikan kehitys, laajentuminen sekä uudet kauppaneuvottelut edellyttävät tilastotarpeiden parempaa selvittämistä ja tarvittaessa voimassa olevien sääntelypuitteiden täydentämistä. - Uudessa johdanto-osan 8 kappaleessa mainitaan ohjelman koko kestoajalle vahvistetut uudet kokonaismäärärahat. - Uudessa johdanto-osan 10 kappaleessa korostetaan, että niiden käynnissä olevien toteutettavuustutkimusten tekemistä on jatkettava, joiden tavoitteena on määrittää ne tekniset mahdollisuudet ja keinot, joita tarvitaan EMOTR:n tukiosastosta maksettavia tukia koskevan tietokannan perustamiseksi. Soveltamisen ajankohta ja menettely (uusi 3 artikla) 8. Komissio ehdottaa tointa jatkettavaksi kaudella 2000-2002. Komission tulisi esittää ennen vuoden 2002 loppua arviointikertomus tämän toimen toteuttamisesta ja tarvittaessa ehdotuksia sen pidentämisestä (ks. 11 artikla). Neuvosto on tehnyt 3 artiklaan Euroopan parlamentin esittämän tarkistuksen mukaisen muutoksen, jotta tämä voisi yhdessä neuvoston kanssa päättää toimen mahdollisesta jatkamisesta. Rahoitusjärjestelyt (6 artiklan uudet 3 ja 4 kohta) 9. Nykyisen järjestelmän mukaan yhteisön rahoitusosuus jänsevaltioille aiheutuneista kustannuksista suoritetaan kokonaisuudessaan suunniteltujen toimien päättämisen jälkeen, mikä usein aiheuttaa huomattaviakin viiveitä. Komission aikomuksena on korjata tämä epäkohta aikaistamalla maksatusta siten, että 30 prosenttia toimen kustannuksista maksetaan sen jälkeen, kun komissio on hyväksynyt kyseisen toimen työsuunnitelman. Euroopan parlamentin tarkistuksen mukaisesti neuvosto täsmentää, että ennakkona maksetaan 30 prosenttia yhteisön rahoitusosuudesta toimen kustannuksiin. Lisäksi lisätään uusi 4 kohta, jossa ohjelman toteuttamisen kokonaismäärärahoiksi kaudella 2000-2002 vahvistetaan 3 miljoonaa euroa. Täytäntöönpanotoimenpiteiden hyväksymisessä noudatettavaa menettelyä koskevat yksityiskohtaiset säännöt (10 artiklan uusi teksti) 10. Yhteisessä kannassa olevia täytäntöönpanotoimenpiteiden hyväksymisessä noudatettavaa menettelyä koskevia yksityiskohtaisia sääntöjä valittaessa on noudatettu neuvoston päätöksen 1999/468/EY(2) 2 artiklan a kohtaa, jonka mukaan hallintotoimenpiteistä, jotka liittyvät yhteisen maatalous- ja kalastuspolitiikan soveltamiseen tai budjettivaikutuksiltaan huomattavien ohjelmien toteuttamiseen, olisi päätettävä hallintomenettelyä noudattaen. Uusi 11 a artikla 11. Euroopan parlamentin neljäs ja viimeinen tarkistus koskee uutta artiklaa, jossa säädettäisiin, että EMOTR huolehtii niiden EMOTR:n tukiosastosta maksuja koskevien tietojen tilastollisesta käsittelystä, jotka komissio saa komission asetuksen (EY) N:o 2390/1999(3) mukaisesti, ja kokoaa tukia, pinta-aloja, karjan päälukua sekä tuensaajien määrää koskevat tiedot NUTS 2 -alueella toimenpidetyyppien ja tuensaantiluokkien mukaan. EMOTR:n olisi ilmoitettava yhteenkootut tiedot Eurostatille, joka julkaisisi ne vuosittain. Neuvosto hyväksyy sen, että tarkastellaan mahdollisuutta luoda tietokanta EMOTR:n tukiosaston maksuista, ja odottaa, että komissio jatkaa meneillään olevia toteutettavuustutkimuksia ja esittää Euroopan parlamentille ja neuvostolle kertomuksen näiden selvitysten tuloksista. IV YHTEENVETO 12. Neuvoston hyväksymä yhteinen kanta noudattaa komission ehdotusta, sellaisena kuin Euroopan parlamentti sen hyväksyi, niillä edellä esitetyillä muutoksilla varustettuna, jotka komissio voi hyväksyä ja joissa otetaan hyvin suurelta osalta huomioon Euroopan parlamentin tekemät tarkistukset. (1) EYVL L 162, 1.7.1996, s. 14. (2) EYVL L 184, 17.7.1999, s. 23. (3) EYVL L 295, 16.11.1999, s. 1.